bilorganisasjoner
Store norske leksikon,Teknologi og industri,Transport,Bil,Bilorganisasjoner
Bilorganisasjoner er klubber, forbund eller foreninger som har til formål å ivareta bileierens og bilførerens interesser.
Disse organisasjonene er gjerne tilsluttet store internasjonale forbund som tar seg av biltrafikken, bilturismen, billøpene og lignende på internasjonalt plan. De største internasjonale forbundene er:  Alliance Internationale de Tourisme som er en sammenslutning av bil- og turisttrafikkorganisasjoner, representert i Norge av Norges Automobil-Forbund (NAF)  Fédération Internationale de L'Automobile som arbeider spesielt med bilsport og er representert i Norge av Kongelig Norsk Automobilklub (KNA), NAF og Norges bilsportforbund. Viktige norske bilorganisasjoner utenom NAF, Norsk elbilforening og KNA er MA – Rusfri Trafikk, Norges Taxiforbund, NHO Transport og Norsk Motor Klubb (NMK). Til de bransjebetonte bilorganisasjoner hører Bilimportørenes Forening (B.I.L.) og Norges Bilbransjeforbund (NBF). Les mer i Store norske leksikon bilisme bilsport